als_Latn dik_Latn sag_Latn
Raporti nëntëmujor i SKF-së për vitin 2014
2014 tetor 15, 13:00 CEST
Tom Johnstone, presidenti dhe drejtori ekzekutiv:
”Kërkesa është pak më e ulët se sa pritej gjatë këtij tremujori, veçanërisht në Evropë dhe në sektorin automobilistik. Si rezultat, prodhimi u rregullua në nivel më të ulët nga sa ishte planifikuar në fillim të tremujorit, duke ndikuar te rezultatet tona, por duke siguruar që të ulnim inventarin në monedhën fikse. Fluksi i parasë, me mbi 1,4 miliardë SEK, ka qenë i qëndrueshëm dhe ne vazhdojmë të përqendrohemi në uljen e kapitalit qarkullues. Kjo përpjekje do të rritet gjatë tremujorit të katërt dhe në vitet e ardhshme, pasi ne do të hedhim hapa specifikë për t'iu drejtuar fushave të ndryshme brenda kapitalit qarkullues.
Ne kemi vazhduar të marrim disa porosi të rëndësishme, kemi hedhur në treg disa produkte të reja dhe kemi njoftuar po ashtu për ngritjen e një Qendre globale teknike të re në Amerikën e Veriut. Kur të jetë gati dhe në funksionim në fund të vitit tjetër, ajo do të plotësojë rrjetin tonë të planifikuar për dy Qendra globale teknike në çdo rajon kryesor të botës.
Ka kaluar thuajse një vit që kur kemi blerë kompaninë Kaydon dhe rritja e zhvillimi i fitimeve të tyre kanë qenë shumë pozitive që nga momenti i blerjes. Integrimi i tyre po zhvillohet në përputhje të plotë me planet tona në kuadër të sinergjive të shitjeve dhe të kostove.
Për sa i përket së ardhmes, ne vazhdojmë të veprojmë në një mjedis të pasigurt tregtar që mund të jetë përkeqësuar lehtë në Evropë gjatë muajve të fundit. Duke pasur parasysh këtë, ne presim që kërkesa për produktet tona në tremujorin e katërt të jetë relativisht e pandryshuar në vijimësi dhe nga viti në vit dhe prodhimi do të jetë pak më i ulët se shitjet për të ulur më tej inventarët.
Unë kam njoftuar herët se do të largohem nga posti i presidentit dhe i drejtorit ekzekutiv në fund të këtij viti dhe bordi
ka zgjedhur Alrik Danielson si pasuesin tim që nga data 1 janar, të cilin e uroj me ngrohtësi për rikthimin në SKF.”
Shitjet në tremujorin e tretë në monedha lokale dhe duke përjashtuar strukturën ishin relativisht të pandryshuara në Evropë dhe në Amerikën Latine, u rritën me 3% në Amerikën e Veriut, me 8% në Azi dhe me 7% në Lindjen e Mesme dhe në Afrikë.
Prodhimi në tremujorin e tretë ishte relativisht i pandryshuar në krahasim me vitin e kaluar.
Shitjet në nëntë muajt e parë në monedhën lokale dhe duke përjashtuar strukturën u rritën me 2% në Evropë, me 3% në Amerikën e Veriut, me 1% në Amerikën Latine, me 11% në Azi dhe me 14% në Lindjen e Mesme dhe në Afrikë.
Prodhimi në nëntë muajt e parë ishte pak më i lartë në krahasim me vitin e kaluar.
Parashikimi për tremujorin e katërt të 2014-s
Kërkesa në krahasim me tremujorin e katërt të 2013-s
Kërkesa për produkte dhe shërbime të SKF-së pritet të jetë relativisht e pandryshuar për SKF Group dhe për Evropën, pak më e lartë për Azinë dhe Amerikën e Veriut dhe pak më e ulët për Amerikën Latine. Ajo pritet të jetë më e lartë për industritë strategjike, relativisht e pandryshuar për shitjet e shërbimet rajonale dhe pak më e ulët për automjetet.
Kërkesa në krahasim me tremujorin e tretë të 2014-s
Kërkesa për produkte dhe shërbime të SKF-së pritet të jetë relativisht e pandryshuar për SKF Group dhe për Evropën, pak më e lartë për Azinë dhe Amerikën e Veriut dhe pak më e ulët për Amerikën Latine. Ajo pritet të jetë relativisht e pandryshuar për industritë strategjike, pak më e lartë për shitjet e shërbimet rajonale dhe pak më e ulët për automjetet.
Prodhimi
Prodhimi pritet të jetë pak më i ulët nga viti në vit dhe në krahasim me tremujorin e tretë.
Goteborg, 15 tetor 2014
Kompania SKF
(publ)
Do të mbahet një telekonferencë më 15 tetor ora 14:00 (CEST), 13:00 (MB), 08:00 (SHBA):
SE: +46 8 5065 3936
UK: +44 203 427 1912
US: +1 646 254 3364
Të gjitha informacionet mbi rezultatet e nëntëmujorit të SKF-së për vitin 2014 do t'i gjeni në faqen e internetit për marrëdhëniet me investitorët.
investors.skf.com/quarterlyreporting
Për informacione të mëtejshme kontaktoni:
Marrëdhëniet me shtypin: Ingalill Östman, +46 31-337 3260; +46 706-97 32 60; ingalill.ostman@skf.com
Marrëdhëniet me investitorët: Marita Björk, +46 31-337 1994; +46 705-18 19 94; marita.bjork@skf.com
AB SKF-së i kërkohet të bëjë publike informacionet e përmendura këtu sipas ligjit për tregjet e letrave me vlerë dhe/ose ligjit për tregtimin e instrumenteve financiare. Informacioni u dorëzua për botim rreth orës 13:00 më 15 tetor 2014.
SKF-ja kryeson tregun global si furnizues i kushinetave, permistopëve, mekatronikës, sistemeve të lubrifikimit dhe shërbimeve, të cilat përfshijnë mbështetje teknike, shërbime mirëmbajtjeje dhe qëndrueshmërie, konsultim dhe trajnim inxhinierik. SKF-ja është e pranishme në mbi 130 shtete dhe ka rreth 15 000 pika distributorësh në mbarë botën. Shitjet vjetore për vitin 2013 ishin 63 597 milion SEK dhe numri i punonjësve ishte 48 401. www.skf.com
® SKF är ett registrerat varumärke som ägs av SKF-koncernen.
™ BeyondZero är ett varumärke som ägs av SKF-koncernen.
Shkarko kompletin e shtypit
- Raporti i tremujorit të tretë 2014(1.3 MB) shiko paraprakisht
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn pap_Latn vie_Latn als_Latn kbp_Latn ayr_Latn eng_Latn als_Latn eng_Latn als_Latn als_Latn als_Latn als_Latn als_Latn swe_Latn swe_Latn als_Latn als_Latn